《次韵王侍御夜宿高牙》
宋代·喻良能

相别三时久，相望望城赊。
携书期过雁，徙倚至昏鸦。
风雨番君国，云烟夔子家。
何时趣归觐，重许拜高牙。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。